આ અંગેની પોલીસ સૂત્રો પાસેથી મળતી માહિતી મુજબ નવસારીના ટોળી ગામે ગઇ કાલે એક જ ઘરમાં બે જાન આવી હતી. સાંજના સમયે ડી.જે.માં નાચવા બાબતે બે વ્યક્તિઓને બોલાચાલી થઇ હતી. બોલાચાલીએ ઉગ્ર સ્વરૂપ ધારણ કરી લેતાં બંને જાનના જાનૈયાઓ સામસામે આવી ગયા હતા અને લાકડી, દંડા અને છૂટા હાથની મારામારી શરૂ કરી દીધી હતી. ઘટનાને પગલે લગ્ન પ્રસંગમાં દોડધામ મચી ગઇ હતી. ૧પ થી ર૦ વ્યક્તિઓનાં ટોળાંએ એક યુવકને ઢોર માર માર્યો હતો. આ ઘટનામાં ચાર વ્યક્તિઓને પણ ઇજા થઇ હતી.